**Návrh Všeobecne záväzného nariadenia obce Nová Dedina č. 1/2024  o miestnom poplatku za komunálny odpad a drobný stavebný odpad,**

ktorým sa ustanovujú podrobnosti o miestnych daniach a miestnom poplatku za komunálne odpady a drobné stavebné odpady s účinnosťou od 1.1.2025 pre obec Nová Dedina v súlade s ustanovením § 6 ods.2. zákona č. 369/1990 Zb. o obecnom zriadení v znení neskorších predpisov a v zmysle ustanovení §77 a § 78, §79a, § 80, 81, § 103 a 104 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva,

**NÁVRH**

**všeobecne záväzného nariadenia ( ďalej len „VZN“) obce Nová Dedina o miestnom poplatku za komunálny odpad a drobný stavebný odpad**

**§ 1**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. Určenie poplatku v nadväznosti na zavedený zber odpadu
4. Určenie spôsobu vyrubenia a platenia poplatku
5. Stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 2**

**Platenie poplatku a poplatník**

1. Miestny poplatok za komunálne odpady a drobné stavebné odpady sa platí v obci Nová Dedina za zber komunálneho odpadu a drobného stavebného odpadu, ktorý vzniká v katastrálnom území obce Nová Dedina.
2. Ak ďalej nie je ustanovené inak, poplatok platí poplatník, ktorým je:
	1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú

stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

* 1. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
	2. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
1. Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

**§ 3**

**Náklady na zbernú nádobu na zmesový komunálny odpad**

1. Náklady na zbernú nádobu na zmesový komunálny odpad znáša pôvodný pôvodca odpadu. Spôsob úhrady je možný v pokladni obecného úradu.
2. Obec Nová Dedina ustanovuje výšku nákladov na zbernú nádobu na zmesový komunálny odpad a spôsob ich úhrady nasledovne podľa aktuálneho cenníka.

 Pôvodný pôvodca odpadu, ktorý si nezabezpečí zbernú nádobu na zmesový komunálny odpad a neuhradí náklady za zbernú nádobu na zmesový komunálny odpad, je oprávnený si zabezpečiť zbernú nádobu na zmesový komunálny odpad u ktoréhokoľvek iného predajcu zberných nádob na zmesový komunálny odpad a to za trhové ceny, resp. ceny stanovené týmto predajcom.

 Náklady na veľkokapacitný kontajner, odpadkové koše a 1 100 l zberné nádoby na zmesový komunálny odpad, ktoré sú určené pre široký okruh pôvodných pôvodcov odpadu umiestňujúcich do nich zmesový komunálny odpad, sú zahrnuté do miestneho poplatku za komunálne odpady a drobné stavebné odpady.

**§ 4**

**Zber drobného stavebného odpadu**

1. Pri zbere drobného stavebného odpadu pre fyzické osoby je poplatok stanovený obcou a poplatník si ho hradí sám, ktorý zaplatí podľa vyvezeného množstva, max 1m3 na osobu za rok.
* Poplatok sa uhrádza v hotovosti do pokladne obce, kde poverený zamestnanec vystaví poplatníkovi príjmový pokladničný doklad, alebo poštovou poukážkou, alebo prevodom na účet OcÚ v tvare IBAN SK32 5600 0000 0022 4964 0002
1. Správca poplatku určuje platenie drobného stavebného odpadu.
2. Ak bežné udržiavacie práce pre fyzickú osobu vykonáva PO alebo FOP, tak nejde o drobný stavebný odpad, ale o stavebný odpad. Preprava a zneškodnenie stavebného odpadu sa v danom prípade uskutočňuje na náklady PO alebo FOP, ktorá vykonáva práce pre FO.

**§ 5**

**Oznamovacia povinnosť**

1. Poplatník je povinný splniť si oznamovaciu povinnosť vyplývajúcu zo zákona podľa § 80 zákona č. 582/2004 Z. z. a v priebehu zdaňovacieho obdobia oznámiť správcovi poplatku vznik poplatkovej povinnosti do 30 dní odo dňa vzniku povinnosti platiť poplatok.

*Písomne v oznámení správcovi poplatku uvedie:*

 a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 aj identifikačné údaje za ostatných členov domácnosti, a ak je poplatníkom osoba podľa § 77 ods. 2 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku podľa § 82, predložiť aj doklady, ktoré odôvodňujú zníženie alebo odpustenie poplatku.

2. Každoročne do 31. januára je povinný podať oznámenie k poplatku platiteľ právnická osoba nepodnikajúca; právnická a fyzická osoba podnikateľ, kde je rozhodujúci priemerný počet zamestnancov v priebehu roka pred zdaňovacím obdobím.

3. Poplatník je povinný oznámiť správcovi poplatku zmeny skutočností rozhodujúcich na vyrubenie poplatku a zánik poplatkovej povinnosti. Oznámenie o vzniku alebo zmene v priebehu zdaňovacieho obdobia podáva písomne a to do 30 dní odo dňa, kedy tieto skutočnosti nastali.

4. Zánik poplatkovej povinnosti je poplatník povinný oznámiť obci písomne do 30 dní

odo dňa, kedy tieto skutočnosti nastali.

**§ 6**

**Určenie poplatku**

1. Na území celej obce je zavedený vážený množstvový zber zmesového komunálneho odpadu a drobného stavebného odpadu.
2. Obec Nová Dedina stanovuje poplatok ako súčet paušálnej sadzby (spoločné ostatné náklady) a nákladov za likvidáciu zmesového komunálneho odpadu (ďalej len „ZKO“) z domácností.

3. Správca poplatku stanovuje:

a) paušálnu sadzbu poplatku pre preddavok vo výške 0,055 € na osobu a kalendárny

deň (spoločné ostatné náklady);

b) sadzbu poplatku vo výške 0,14 € za 1 kg ZKO;

4. Obec určí v zdaňovacom období preddavok na poplatok ako súčin manipulačného poplatku, počtu zberných nádob a frekvencie vývozov. K výsledku súčinu sa pripočítajú ročné náklady za veľkoobjemový odpad a výsledná suma sa vydelí počtom poplatníkov užívajúcich zbernú nádobu.

5. Obec vedie evidenciu skutočného odváženého a vyvezeného množstva ZKO

vyjadreného v kg, za každé zdaňovacie obdobie a za každú zbernú nádobu, ktorá je

zapojená do systému váženého množstvového zberu ZKO.

6. Obec po skončení zdaňovacieho obdobia spočíta všetky náklady súvisiac s nakladaním s odpadmi, ktoré v obci vznikli v príslušnom zdaňovacom období na území obce.

7. Obec vypočíta skutočné náklady na každú zbernú nádobu ako súčin odváženého, vyvezeného množstva ZKO za zbernú nádobu a jednotkovej sadzby za 1 kg odpadu.

Výsledná suma v eurách sa vydelí počtom poplatníkov, ktorí užívajú zbernú nádobu.

K takto vypočítanej sume za každého poplatníka sa pripočíta paušálna sadzba (spoločné

ostatné náklady), ktorú obec vypočíta ako podiel skutočných ostatných nákladov a počtu

poplatníkov. Výsledná suma sa za každého poplatníka porovná zo sumou zaplateného

preddavku na poplatok. Ak skutočné náklady na poplatníka prevyšujú sumu zaplateného preddavku na poplatok poplatníkov, vzniká záporný rozdiel na poplatku.

Ak suma zaplateného preddavku na poplatok poplatníkom prevyšuje sumu skutočných

nákladov na poplatníka, vzniká kladný rozdiel na poplatku.

Vzniknutý kladný rozdiel na poplatku sa použije na úhradu preddavku na poplatku

v nasledujúcom zdaňovacom období.

V prípade záporného rozdielu na poplatku, obec postupuje podľa § 6, bod 5.

8. Správca poplatku určuje sadzbu poplatku za spracovanie drobného stavebného odpadu vo výške 0,060€ /kg.

Množstvo:

1 fúrik – 2,1 €/35 kg

1 malý vozík (ručný) – 4,2 €/70 kg

1 vozík (za osobný automobil) – 15 €/250 kg

Poplatok sa vypočíta ako súčin odovzdaných stavebných odpadov a sadzby za 1 kilogram odpadu.

**§ 7**

**Vyrubenie poplatku**

1. Poplatok vyrubí správca poplatku rozhodnutím na celé zdaňovacie obdobie.

2. Ak obec sama alebo na základe ohlásenia zistí, že poplatok bol poplatníkovi vyrubený

v nesprávnej výške alebo, že nastali skutočnosti, ktoré majú vplyv na zmenu výšky poplatku alebo na zánik poplatkovej povinnosti, obec upraví výšku poplatku v nasledujúcom určenom období podľa okolností, ktoré nastali.

3. Pri vyrubení poplatku rozhodnutím za daný kalendárny rok vychádza obec z posledných

známych údajov v čase vyrubenia rozhodnutia a z údajov ohlasovacej povinnosti. Rozhodnutie môže obec vystaviť priamo na občana, majiteľa domu, bytu a pod. (napr.živiteľ rodiny a jeho celá rodina).

4. Poplatok za drobný stavebný odpad sa nevyrubuje rozhodnutím. Poplatok za drobný

stavebný odpad sa uhrádza v hotovosti v pokladni obecného úradu.

5. Obec vyrubuje každoročne rozhodnutím preddavok na poplatok na celé zdaňovacie

obdobie.

6. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku alebo preddavku na poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

7. Ak zanikne poplatková povinnosť v priebehu zdaňovacieho obdobia, obec vypočíta pomernú časť z paušálneho poplatku do dňa skončenia poplatkovej povinnosti

**§ 8**

**Splatnosť poplatku**

1. Správca dane určuje, že poplatok je splatný naraz alebo v dvoch splátkach bežného kalendárneho roka a to:

1. splátka 15 dní po právoplatnosti rozhodnutia

2. splátka do 30. júna zdaňovacieho obdobia

**§ 9**

**Zníženie, odpustenie a vrátenie poplatku**

1. Obec poplatok zníži za obdobie, za ktoré poplatník obci preukáže splnenie podmienok na zníženie poplatku a predloží podklady, ktoré obec určila všeobecne záväzným nariadením, že viac ako 90 dní v zdaňovacom období sa nezdržiava, alebo nezdržiaval na území obce:

a) študentom stredných škôl a vysokých škôl študujúcim v SR mimo obce Nová Dedina s prechodným ubytovaním v mieste štúdia vo výške 50 % z ročnej sadzby poplatku;

- Potvrdenie o ubytovaní v študentskom domove, prípadne preukázanie iného spôsobu

ubytovania v mieste štúdia

b) občanom pracujúcim v SR mimo obce Nová Dedina v mieste zamestnania vo výške 50 % ročnej sadzby poplatku;

- Potvrdenie o zamestnaní od zamestnávateľa, v ktorom zamestnávateľ potvrdí, že v zdaňovacom období vykonáva prácu mimo obce Nová Dedina, s výnimkou denne dochádzajúcich

c) občanom pracujúcim v zahraničí vo výške 50 % z ročnej sadzby poplatku;

- Potvrdenie od zamestnávateľa o turnusovej práci alebo potvrdenie činnosti vykonávanej na základe živnostenského oprávnenia v zahraničí

Poplatník si uplatňuje nárok na zníženie poplatku podľa § 82 zákona v príslušnom kalendárnom roku podaním žiadosti a doložením dokladov najneskôr do 31. januára. Predložené doklady musia hodnoverným spôsobom preukazovať nárok na daný druh úľavy, musia byť aktuálne.

U prípadov vzniknutých v priebehu zdaňovacieho obdobia do 30 dní odo dňa vzniku skutočnosti. V opačnom prípade bude zníženie poplatku dané od dátumu podania žiadosti. Žiadosť o úľavu u prípadov vzniknutých v priebehu zdaňovacieho obdobia možno podávať najneskôr do 30. októbra príslušného kalendárneho roka. Poskytnutie úľavy je podmienené splnením si ohlasovacej povinnosti.

V prípade, ak má občan nedoplatky na poplatku za predchádzajúce zdaňovacie obdobie nevzniká mu nárok na zníženie poplatku.

2. Obec poplatok odpustí za obdobie, za ktoré poplatník obci preukáže splnenie podmienok na odpustenie poplatku a predloží podklady, ktoré obec určila všeobecne záväzným nariadením, že viac ako 90 dní v zdaňovacom období sa nezdržiava, alebo nezdržiaval na území obce:

a) študentom stredných škôl a vysokých škôl študujúcim v zahraničí vo výške 100 % z ročnej sadzby poplatku;

- potrebné potvrdenie o štúdiu v zahraničí

b) občanom, ktorí sa dlhodobo zdržiavajú alebo žijú v zahraničí vo výške 100 % z ročnej

sadzby poplatku

- aktuálne potvrdenie o pobyte v zahraničí z príslušného úradu alebo aktuálne potvrdenie od zamestnávateľa (aktuálna pracovná zmluva, resp. pracovné povolenie v zahraničí) alebo aktuálne potvrdenie o úhrade poplatkov v zahraničí

c) občanom umiestneným viac ako 90 dní v zdaňovacom období v zdravotníckom alebo

nápravnovýchovnom zariadení vo výške 100% za preukázané obdobie;

- potvrdenie o hospitalizácii

- potvrdenie o umiestnení v nápravnovýchovnom zariadení

d) občanom umiestneným dlhodobo v zariadení sociálnych služieb – platí po celú dobu

pobytu v zariadení

V prípade, že dlhodobý pobyt v zahraničí pokračuje aj v ďalšom roku, je možné doklad k žiadosti nahradiť čestným prehlásením poplatníka, alebo osoby s ktorou žil v spoločnej domácnosti pred odchodom do zahraničia.

Predložené doklady musia hodnoverným spôsobom preukazovať nárok na daný druh úľavy a musia byť aktuálne.

**§ 10**

**Spoločné a záverečné ustanovenia**

1. Toto VZN č. 1/2024 o miestnom poplatku za komunálny odpad a drobný stavebný odpad schválilo obecné zastupiteľstvo na svojom zasadnutí dňa 11.12.2024, uznesením číslo xx/2024
2. Na daňové a poplatkové povinnosti, ktoré vznikli v predchádzajúcich obdobiach sa vzťahuje postup podľa v tom období platných nariadení.
3. V konaní vo veciach miestnych daní a miestneho poplatku za komunálne odpady a drobné stavebné odpady sa postupuje podľa zákona č. 563/2009 Z. z. o správe daní / daňový poriadok/ a o zmene a doplnení niektorých zákonov v znení neskorších zmien a doplnkov.
4. Dňom účinnosti tohto všeobecne záväzného nariadenia o miestnom poplatku za komunálny odpad a drobný stavebný odpad obecné zastupiteľstvo ruší všeobecne záväzné nariadenie o miestnom poplatku za komunálny odpad a drobný stavebný odpad č. 1/2023.

 Mgr. Pavol Novák

 starosta obce

Návrh vyvesený na úradnej tabuli v obci dňa : 25.11.2024

Návrh zvesený z úradnej tabule v obci dňa : 10.12.2024

Návrh zverejnený na internetovej stránke obce dňa : 25.11.2024

Návrh stiahnutý z internetovej stránky obce dňa: 10.12.2024

Návrh schválený OZ dňa: 11.12.2024

VZN Vyvesené na úradnej tabuli v obci dňa : 12.12.2020

VZN Zverejnené na internetovej stránke obce dňa : 12.12.2020

VZN nadobúda právoplatnosť dňa : 26.12.2020

VZN nadobúda účinnosť dňa : 1.1.2025